Ego Guido, Dei gratia episcopus Eduensis, notum facimus omnibus presentes litteras inspecturis, quod Seguinus, dominus, Aligneii, et Arnulphus, ejusdem filius, in nostra presentia, domum quandam sitam in claustro Eduensi, juxta domum nostram, que fuerat de ipsorum patrimonio, Hugoni de Verreriis, militi, domino videlicet Stanni, cum appendiciis ejusdem domus in perpetuum quitaverunt, sicut in litteris nostris exinde confectis plenius continetur. Postmodum vero, idem Hugo et Dannona, uxor ejus, et Agnes, mater ipsius Dannone, soror Seguini superius nominati, in presentia nostra, dictam domum cum appendiciis suis vendiderunt Girardo de Sancto Symphoriano et in perpetuum quitaverunt, cum laude et assensu jamdictorum Seguini, domini Aligneii, et Arnulphi, ejusdem filii. In cujus rei testimonium et munimen, ad preces ipsorum sigillum nostrum litteris presentibus fecimus apponi. Actum anno gratie Mº CCº XXº quinto, mense novembri.